જાફરાબાદ તાલુકાના ભાંકોદર ગામમાં ફરી આંદોલન શરૂ થયું છે. ગ્રામજનોની સંખ્‍યાબંધ રજુઆતો છતાં પણ તંત્રના પેટનું પાણી પણ હલતું નથી. ગામના લોકોની ધરપકડ, આંદોલનની મંજુરી ના મળવી મંજુરી માટે કંપની અને તંત્રની મીલીભગતથી મંજુરી ના આપવી વગેરે પ્રયાસો કરી આ લોકશાહી દેશમાં આંદોલનને દબાવવાની કોશિશ કરેલ, છતાં પણ ગ્રામજનોનાઉત્‍સાહ અને અન્‍યાય સામે મકકમ મનોબળને કારણે અંતે તંત્ર દ્વારા ચાર દિવસની મંજુરી આપવામાં આવી છે. ત્રણ મહિના અથવા ન્‍યાય મળે ત્‍યાં સુધીની મંજુરી માંગવા છતાં પણ તંત્ર દ્વારા માત્ર ચાર દિવસની જ મંજુરી આપવામાં આવી હતી.જેમાં ફરીથી ગ્રામજનો મકકમ મનોબળ અને અન્‍યાય સામે લડવા તૈયાર થઈ અને ફરીથી આંદોલન છાવણીમાં સવારે સાડા દસ વાગ્‍યાથી બેઠેલા હતા. આંદોલનમાં ઉપસ્‍થિત ગામનાં આગેવાનો માજી સરપંચ મેઘાભાઈ બારૈયા, સોંડાભાઈ ચાવડા, બચુભાઈ સાંખટ, ઉપસરપંચ લાલાભાઈ શિયાળ, બાબુભાઈ બારૈયા, અરજનભાઈ કવાડ, મોહનભાઈ સાંખટ, પુંજાભાઈ ચાવડા, મોહનભાઈ ચાવડા, ધારાબેન ધુંધળવા તથા છાવણીમાં શ્‍વાન હટાવો સમિતિ, ગામના ભાઈઓ અને બહેનો તથા યુવાનો બહોળી સંખ્‍યામાં હાજર રહયા છે.